ΚΑΝΟΝΙΣΜΟΣ (ΕΟΚ) αριθ. 2057/92 ΤΟΥ ΣΥΜΒΟΥΛΙΟΥ της 30ής Ιουνίου 1992 για την τροποποίηση του κανονισμού (ΕΟΚ) αριθ. 1308/70 περί κοινής οργανώσεως αγοράς στον τομέα του λίνου και της καννάβεως ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43, την πρόταση της Επιτροπής (1), τη γνώμη του Ευρωπαϊκού Κοινοβουλίου (2), τη γνώμη της Οικονομικής και Κοινωνικής Επιτροπής (3), Εκτιμώντας ότι ο κανονισμός (ΕΟΚ) αριθ. 1308/70 (4), προβλέπει, στο άρθρο 4 παράγραφος 1 τρίτο εδάφιο, ότι η ενίσχυση για το λίνο και την κάνναβη καθορίζεται κάθε έτος, πριν από την 1η Αυγούστου, για την περίοδο εμπορίας που αρχίζει το επόμενο έτος- ότι λαμβάνοντας υπόψη την τρέχουσα πρακτική αυτή η διάταξη θα πρέπει να προσαρμοστεί, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο άρθρο 4 παράγραφος 1 του κανονισμού (ΕΟΚ) αριθ. 1308/70, το τρίτο εδάφιο αντικαθίσταται από το ακόλουθο κείμενο: "Η ενίσχυση αυτή, ομοιόμορφου ποσού για κάθε ένα από τα προϊόντα αυτά σε όλη την Κοινότητα καθορίζεται κάθε χρόνο." Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Λουξεμβούργο, 30 Ιουνίου 1992.

[Source: multi_eurlex | Tokens: 1258]